Etter å ha kvalifisert seg til VM 2017 var Walstads lag Team Minera Skifer blant kandidatene til å bli tatt ut til vinter-OL i Pyeongchang 2018, men valget falt til slutt på laget til Thomas Ulsrud. Curlingforbundets uttaksansvarlige uttalte at lagene var omtrent like gode og stod likt på verdensrankingen, men erfaringen til lag Ulsrud ble utslagsgivende. Lag Walstad ble imidlertid tatt ut til VM to måneder senere, hvor de nådde sluttspillet og ble nummer fem.